《梅后久雨》
宋代·方一夔

自入梅天气力微，不堪暑湿互蒸炊。鬓边衰白三千丈，雨后昏蒸十二时。

积润图书供火焙，新裁罗褐覆香匜。小占定有朝晴喜，忽听蒸莺语柳枝。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。